Lav et referat af nedenstående tekst:

Tekst:
Kun ni spillere har i AaB’s 135-årige historie overgået Patrick Kristensens foreløbige 367 officielle kampe for klubben, ligesom det også er blevet til 11 scoringer i AaB-trøjen. Selve beslutningen om karrierestop har den 33-årige Patrick Kristensen taget over det sidste halve års tid. - Det er selvfølgelig ikke den nemmeste beslutning at tage, men efter grundige overvejelser ikke mindst i Covid19-pausen er jeg nået frem til, at timingen er den rette nu, siger Patrick Kristensen. - Jeg har haft et fantastisk forløb i AaB med masser af uforglemmelige oplevelser, gode holdkammerater og trænere og nydt stor opbakning fra fansene, og jeg vil sige dem alle en stor tak. Men tiden for mig er nu kommet til at forfølge en ny karriere i det civile erhvervsliv, konstaterer Patrick Kristensen. En vellidt spiller Patrick Kristensen fik sin debut  i Aab i oktober 2005 som 18-årig, og det er kun rosende ord han får med på vejen. - Det er tydeligt at mærke, at Patrick er og har været en vellidt spiller i AaB, og han har i næsten 15 år været en fortræffelig repræsentant for klubben, både på og uden for banen, siger AaB’s sportschef Inge André Olsen Med spilletid i sæsonens to sidste kampe kan Patrick Kristensen nå op på en delt niendeplads på AaB’s All Time-liste med samme kampantal som Søren Thorst.

Referat:
Forsvarsspilleren stopper karrieren når kontrakten udløber 31. juli 2020.